text: Nú er ikki stuttligt at vera skarvur. Um eina viku er aftur loyvt at skjóta henda vakra fugl. Skjóttgangandi bátar fara kring landið og skjóta alt, sum fyri er, bæði á sjógvi og á landi. Ungan sum gamlan fugl, alt verður fyrilitarleyst skotið. Skarvur er tamur fuglur, heldur seinur og sostatt lættur at skjóta.
text: #000001
text: Hiplingur var einaferð búfuglur hjá okkum, men orsakað av ovurveiðu, reiðrast hann ikki longur hjá okkum, tó onkur hissini fuglur sæst onkuntíð.
text: #000003
text: Útoyggjafelagið hevur í skjótt nógv ár strongt á at fáa skarvin friðaðan, men uttan úrslit. FNU tekur undir við Útoyggjafelagnum um enn einaferð at heita á myndugleikarnar um beinanvegin at friða skarvin, og at endurskoða okkara avoldaðu veiðilóggávu. Vit vóna, at nýggju grønu kommunal politikararnir kring landið sýna hesum ans og stuðla tí. Eitt livandi fuglameingi er eitt aktiv og gleði fyri hvørja bygd og útoyggj.
text: #000004
text: Tað er skjótt at týna skarvin, og hann fær somu lagnu sum hiplingurin, oyddur! Vit heita á veiðimannin, hugsa teg um, tí hvørja ferð tú skjýtur ein skarv, gert tú Føroyar fátækari!
text: #000005